Paul Varul

Paul Varul (sündinud 10. detsembril 1952 Valgas) on Eesti jurist ja poliitik. Ta on Tartu Ülikooli tsiviilõiguse professor ja vandeadvokaat advokaadibüroos TGS Baltic (endise nimega VARUL).

Ta lõpetas 1975. aastal Tartu Riikliku Ülikooli õigusteaduskonna cum laude. Kandidaadikraadi sai ta 1976. aastal Peterburi Riiklikus Ülikoolis.

Paul Varul oli aastatel 1992–2015 Tartu Ülikooli tsiviilõiguse korraline professor.

Paul Varul oli justiitsminister Tiit Vähi teises ja kolmandas valitsuses 17. aprillist 1995 kuni 17. märtsini 1997 ning Mart Siimanni valitsuses 17. märtsist 1997 kuni 25. märtsini 1999. Vähi teise valitsuse ametisse astumise ajal ei olnud ta ühegi partei liigeAiri Vaga, "Tiit Vähi valitsuses 15 ministrit – kolm pole kuulunud kommunistlikku parteisse", Vaba Eesti Sõna, 11. mai 1995, lk 5 (vaadatud 01.06.2023).

Ta on olnud Skandinaavia-Balti maksejõuetusõiguse alase koostöövõrgustiku Eesti töögrupi juht, Euroopa Õigusinstituudi asutajaliige ja esimese nõukogu liige, justiitsministeeriumi juures tegutseva maksejõuetuse ekspertnõukogu töögrupi liige ning paljude teiste erialaste nõukogude ja komisjonide esimees või liige Eestis ja Euroopas.

Aastatel 1973–1990 kuulus ta NLKP-sse"Kes on kes Eesti poliitikas 1988–1992", ISBN 5899000236 (teistel andmetel 1973-1989).

Tunnustus
 1997 Pressisõber
 2005 Valgetähe IV klassi teenetemärk
 2012 Tartu Ülikooli suur medal
 2016 Tartu Ülikooli aumärk
 2020 Tartu linna aukodanik ja Tartu Suurtähe kavaler

Viited

Välislingid

CV ajakirja Juridica lehel
Vandeadvokaat Paul Varul (Advokaadibüroo TGS Baltic)

Kategooria:Eesti advokaadid
Kategooria:Eesti justiitsministrid
Kategooria:Eesti õigusteadlased
Kategooria:Valgetähe IV klassi teenetemärgi kavalerid
Kategooria:Tartu aukodanikud
Kategooria:Tartu Ülikooli õigusteaduskonna vilistlased‎
Kategooria:Sündinud 1952
Kategooria:Eestimaa Kommunistliku Partei liikmed